Málið er þó enn flóknara en svo því í raun eru vísbendingar um fleiri hugmyndir eða afbrigði þar af , til dæmis á grundvelli þeirra svæða sem hverjum ættbálki er úthlutað en vísbendingar um fleiri en eina hefð þar að lútandi er að finna í textunum . Í meginatriðum má þó tala um eftirfarandi tvær hugmyndir ( 1 ) og ( 2 ) sem eiga uppruna sinn í tveim gjörólíkum sögnum um uppruna Ísraelsþjóðarinnar , sögnum sem voru upphaflega sjálfstæðar en voru seinna sameinaðar í eina samhangandi frásögn . Sú – að mínu mati trúverðuga – tilgáta hefur verið sett fram , að Abrahamssagan hafi tekið á sig lokamynd á árunum 539 - 520 f.Kr. og verið sett fram í þeim tilgangi að hvetja þá Júdamenn eða afkomendur þeirra , sem fluttir höfðu verið í útlegð til Babýlon 586 f.Kr. , til þess að snúa aftur til Júda í þeim tilgangi að uppfylla skyldur sínar : að byggja upp nýtt samfélag í landinu sem Guð hafði heitið forfeðrum þeirra og -mæðrum . Sá hluti sögunnar , sem tiltekur umfang hins fyrirheitna lands , gæti hins vegar átt uppruna sinna á seinni hluta 7. aldar f.Kr. , í stjórnartíð Jósía , konungs í Jerúsalem , þó svo að útilokað sé að staðhæfa það með vissu . Það er reyndar umdeilt hvort „ Egyptalandsfljót “ eigi í þessu tilfelli við Níl eða ána sem í dag kallast Wadi Al - ῾ Arīsh , um það bil 50 km fyrir sunnan landamærin að Gaza , en sú tilgáta hefur verið sett fram að líklega sé átt við Níl og byggi þá þessi hugmynd á því stjórnarsvæði , sem Egyptar réðu yfir á árunum 609 - 605 f.Kr. og kölluðu „ Austurlönd nær “ , en Níl myndaði einmitt suðurmæri þess . Miðjarðarhafið er nefnt sem vesturmörkin , áin Jórdan landamærin til austurs . Í textanum er talað um „ Kanaan skv. núverandi landamærum “ og er þar líklega átt við egypska skattlandið Kanaan eins og það var á seinni helmingi annars árþúsunds f.Kr. en þó með landamærum 7. aldar f.Kr . Landamæri þess lágu frá syðri enda Dauðahafsins í boga að „ Egyptalandsfljóti “ sem í þessu tilfelli á vafalaust við ána á landamærum Egyptalands og Kanaans sem í dag kallast Wadi Al - ῾ Arīsh , um það bil 50 km. fyrir sunnan landamærin að Gaza . Eystri mærin fylgdu síðan Jórdaná að Genesaret-vatni , lágu síðan í stórum boga austur inn í sýrlensku eyðimörkina , austur fyrir bæinn Saleka ( í dag Salkhad ) , norður fyrir Damaskus og vestur , yfir Lebo-Hamat ( í dag Hama , rétt norðan við Homs ) að Hór-fjalli við Miðjarðarhafsströndina . Þetta þýðir að syðsti hluti Sýrlands , þar á meðal Damaskus , og stór hluti Líbanonsríkis nútímans féllu undir þetta svæði . Áætlað flatarmál þessa svæðis er rúmlega 46 þúsund ferkílómetrar . Þessi texti lýsir að öllum líkindum þeim metnaði Jósía Júdakonungs ( 639 - 609 f. Kr. ) að ná undir ríki sitt þeim landsvæðum sem áður tilheyrðu Norðurríkinu Ísreal , og þar til viðbótar landsvæðið norður af Ísrael sem heyrði til skattlandinu Kanaan . Nú , hins vegar , var loks kominn frómur og hreintrúaður konungur , Jósía , sem yrði þess megnugur að taka til eignar allt landið , sem Jahve hét Móse , til eignar . Tilgangur textanna er þannig bæði guðfræðilegur og pólitískur : í fyrsta lagi að sýna fólkinu fram á að ættbálkarnir hefðu ekki unnið landið af eigin rammleik , heldur væri það gjöf Jahves . Leiðin þarna á milli er aðeins um 250 - 300 km löng . Í ferkílómetrum talið hefur það verið á milli 15.000 km 2 og 20.000 km 2 . Ísraelsríki nútímans er hins vegar að því leyti ólíkt þessu svæði að syðri landamæri þess ná frá suðaustur-mærum Gaza allt til Eilat við Rauðahafið í suðri . Að frátöldu Gaza og sjálfstjórnarsvæði Palestínumanna á Vesturbakkanum er Ísrael 20.770 km 2. [ 8 ] Af ofansögðu má sjá að lýsingar Biblíutextanna á mörkum fyrirheitna landsins við lok annars árþúsunds f.Kr. eru í hverju tilfelli litaðar af pólitískum aðstæðum á ritunartíma textanna , ekki fyrir seinni hluta 7. aldar f.Kr . Sverrir Jakobsson er prófessor í sagnfræði við Háskóla Íslands . Hann hefur meðal annars rannsakað heimsmynd Íslendinga á miðöldum og pólitíska sögu 12. og 13. aldar . Sverrir hefur verið virkur í ýmsum fjölfaglegum og fjölþjóðlegum rannsóknarverkefnum og stjórnaði fjölfaglegu verkefni um sögu Breiðfirðinga .